Hej, er en pige på 12 år og fik min menstruation som 10 årig men efter det har jeg kun fået den når jeg onanere. Hvad betyder det?
Kære du,når man har regelmæssig menstruation får man det en gang om måneden. De første par år, kan man godt opleve at den er uregelmæssig indtil den finder sin rytme. Du skriver at du oplever at din menstruation kommer, når du onanerer, dog er der ikke en biologisk forklaring på dette. Man kan godt have forhøjet sexlyst før og under menstruationen, men man kan ikke få menstruation af at onanere.Menstruationen er en cyklus, der fungerer helt af sig selv. Hvis du oplever at du bløder, når du onanerer, så er det vigtigt at tale med en voksen eller læge om det, selvom det kan være grænseoverskridende. Blødninger, som ikke er forårsaget af menstruation, kan betyde at der er noget man skal være opmærksom på. Jeg håber du vil søge vejledning eller hjælp hos en voksen som du føler dig tryg ved.De bedste hilsner Majbritt og Henriette